Cuneiform Tablet VS 26 12 (VAT 9292)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma a-šur-i-mì-tí ù PUZUR₄-a-šur-ma 12 ma-na ḫu-sà-ra-am ku-nu-ki-ni im-gu₅-a na-áš-a-kum 6 ma-na 11 GÍN KÙ.BABBAR it-ba-al a-na eš₁₅-ra-tim ša É kà-ri-im um-ma a-ta-ma ki-ma i-na-dí-nu KÙ.BABBAR eš₁₅-ra-tim dí-na-šu-nu-tí šu-ma lá i-ma-gu₅-ru-kà áb-na-am i-na ša-ra-mì-im-ma ki-ma ša-ar-ma-at-ni li-ik-šu-du-ší i-na na-áp-ri-ṣí-im lá i-na-dí-ú-ší ab-nu-um a-ḫa-a i-lá-ak šu-ma a-ma-kam lá ta-tí-dí-ší a-ṣé-er a-mur-IŠTAR ù a-bu-ša-lim šé-bi₄-il₅-ší ù ú-za-šu-nu pì-té-ma i-na ta-da-ni-šu-nu i-na ša-ra-mì-im li-ik-šu-du-ší KÙ.BABBAR ší-im-ša a-ṣé-ri-kà lu-šé-bi₄-lu-nim